S-381/2019

Mál þetta, sem dómtekið var 19. september sl, er höfðað með ákæru, útgefinni af lögreglustjóranum á höfuðborgarsvæðinu 30. apríl 2019, á hendur R-x-x G-kk-þgf J-x-x, [...], fyrir eftirtalin brot:

1. Fíkniefnalagabrot, með því að hafa laugardaginn 14. október 2017 átt 110,73 g af amfetamíni sem ætlað var til sölu og dreifingar, en lögregla fann efnin í bifreiðinni [...] við Eiðistorg á Seltjarnarnesi og síðar á lögreglustöðinni við Hverfisgötu 113115 í Reykjavík.

Telst brot þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Umferðarlagabrot, með því að hafa mánudaginn 25. júní 2018 ekið bifreiðinni [...] sviptur ökurétti norðvestur Suðurfell í Reykjavík, til móts við Yrsufell.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 110,73 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og 2 verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði, sem er fæddur […] 1982, á nokkurn sakaferil að baki, allt aftur til ársins 2004. Samkvæmt framlögðu sakavottorði, dagsettu 26. apríl 2019, gekkst ákærði í þrígang undir lögreglustjórasektir vegna aksturs sviptur ökuréttindum á árinu 2010. Með dómi Héraðsdóms Reykjavíkur 6. apríl 2011 hlaut ákærði fangelsisrefsingu, meðal annars fyrir akstur sviptur ökuréttindum, og var hann þá jafnframt sviptur ökuréttindum ævilangt. Með dómum Héraðsdóms Reykjavíkur dagana 3. júní 2011, 2. desember 2011, 30. október 2012 og 26. nóvember 2014 var ákærði ítrekað dæmdur fyrir sömu sakir, þ.e. fyrir að aka sviptur ökuréttindum, og í hvívetna var ævilöng svipting ökuréttinda áréttuð. Þann 24. febrúar 2015 gekkst ákærði undir lögreglustjórasekt fyrir vörslur ávana og fíkniefna. Með dómi Héraðsdóms Reykjavíkur 17. mars 2016 var ákærði dæmdur í 4 mánaða fangelsi, m.a. fyrir vörslur ávana og fíkniefna. Með dómi Héraðsdóms Reykjaness 27. október 2016 var ákærði dæmdur í 30 daga í fangelsi fyrir brot gegn valdstjórninni, en dómurinn var hegningarauki við dóm Héraðsdóms Reykjavíkur 17. mars sama ár.

Þann 12. nóvember 2016 hlaut ákærði reynslulausn í 2 ár á 210 daga eftirstöðvum refsingar samkvæmt síðastgreindum tveimur dómsúrlausnum. Með broti því sem ákærði er nú sakfelldur fyrir, samkvæmt ákærulið 1 hefur hann rofið skilorð reynslulausnarinnar sem honum var veitt og verður hún dæmd upp og refsing ákærða ákveðin í einu lagi, sbr. 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga nr. 19/1940. Þá ber og til þess að líta að ákærði hefur nú verið sakfelldur í áttunda sinn fyrir akstur sviptur ökuréttindum. Ákærði hefur á hinn bóginn greiðlega játað brot sín á öllum stigum málsins og horfir það til refsimildunar.

Með hliðsjón af sakarefni málsins, dómvenju og 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 14 mánuði. Vegna sakaferils ákærða þykir ekki fært að skilorðsbinda refsinguna.

Með vísan til lagaákvæða í ákæru er áréttuð ævilöng svipting ökuréttinda ákærða.

Með vísan til lagaákvæða í ákæru sæti ákærði upptöku á 110,73 g af amfetamíni sem lögregla lagði hald á við rannsókn málsins. 3

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur, að meðtöldum virðisaukaskatti og 11.498 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-x-x G-kk-nf J-x-x, sæti fangelsi í 14 mánuði.

Áréttuð er ævilöng ökuréttarsvipting ákærða.

Ákærði sæti upptöku á 110,73 g af amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur og 11.498 krónur í annan sakarkostnað.

B-kvk-nf V-kvk-nf (sign.)

3

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur, að meðtöldum virðisaukaskatti og 11.498 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

Ákærði, R-x-x G-kk-nf J-x-x, sæti fangelsi í 14 mánuði.

Áréttuð er ævilöng ökuréttarsvipting ákærða.

Ákærði sæti upptöku á 110,73 g af amfetamíni.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 105.400 krónur og 11.498 krónur í annan sakarkostnað.

B-kvk-nf V-kvk-nf (sign.)